पाएं अपने शहर की ताज़ा ख़बरें और फ्री ई-पेपरडाउनलोड करें
भारतीय जनता पार्टी के पूर्व प्रदेश अध्यक्ष एवं उत्तर पूर्वी दिल्ली से सांसद मनोज तिवारी ने दिल्ली के मुख्यमंत्री अरविंद केजरीवाल और आम आदमी पार्टी सरकार पर ऑक्सीजन के अभाव में जा रही निर्दोष जानों के लिए जिम्मेदारी का आरोप लगाया है उन्होंने ट्वीट कर आरोप लगाया कि जुलाई 2020 से अप्रैल 2021 तक दिल्ली सरकार ने कोई वेंटिलेटर नहीं खरीदा अगर सरकार धरातल पर कुछ काम करती तो कई निर्दोष जानें बचाई जा सकती थी लेकिन सरकार विज्ञापन देकर महामारी पर रोकथाम की नाटक बाजी में व्यस्त रही मुख्यमंत्री अरविंद केजरीवाल अपना चेहरा चमकाते रहे और दिल्ली के लोगों की दम घुट घुट कर जान जाती रही उन्होंने अपने आरोप में एक आरटीआई से हुए खुलासे और अखबारों में छपी खबर को आधार बनाया है।
मनोज तिवारी ने आरोप लगाया कि जब दिल्ली में चारों ओर त्राहि-त्राहि मची हुई है तब कोई मजबूत योजनाबद्ध तरीके से कार्य करने के बजाय 27 अप्रैल को ऑक्सीजन टैंकर खरीदने का एक बार फिर विज्ञापन देकर दिल्ली सरकार अपने कर्तव्य से विमुख नजर आ रही है और एक के बाद एक परिजनों के सामने उनके स्वजन महामारी की भेंट चढ काल के गाल में समा रहे हैं उन्होंने आरोप लगाया कि अगर केंद्र सरकार द्वारा की जा रही मदद और विज्ञापन पर अपना चेहरा चमकाने के लिए किए जा रहे करोड़ों के खर्च को कोरोना महामारी के रोकथाम और पीड़ितों के बचाव के लिए खर्च किया गया होता तो कई निर्दोष लोगों की जान बचाई जा सकती थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn